《次韵题张氏耆逸堂》
宋代·汪炎昶

游戏壶天岁月深，人间又见谪仙人。镜中商岭飘萧发，物外箕山自在身。

安石少徒轻冕绂，伏波老未厌风尘。输君物外全双美，洛社耆英汉逸民。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。